**Használati utasítás**

1. Mixelés/Aprítás

Tartsa lenyomva a bekapcsoló gombot 2 másodpercig. A turmixgép automatikusan működni kezd, melyet egy fehér fény jelez. 45 másodperc után az eszköz automatikusan kikapcsol.

1. Jégaprítás

Tartsa nyomva a gombot amíg aprít. 45 másodperc után az eszköz automatikusan kikapcsol.

1. Az eszköz töltése

Csatlakoztassa az USB kábelt. A töltés kezdetét egy piros fény jelzi. A teljes feltöltést egy fehér fény jelzi.

1. Hibaelhárítás

* Ha a tartály nincs megfelelően felhelyezve, az eszköz nem fog elindulni, és a hibát egy villogó piros fény jelzi (5x).
* Ha piros fény villog (10x) az akkumulátor töltöttsége túl alacsony és töltésre szorul. Töltés közben az eszköz nem használható.
* Ha a tartály tartalma túl kevés (folyadék/étel a pengék alatt van), az eszköz kikapcsol 5 másodperc után, és piros fény villog (3x).

**Biztonsági utasítások**

1. Kérjük, megfelelő körültekintéssel használja az eszközt – különösképp a pengék és környékét. A pengék élesek, én nem megfelelő használat esetén súlyos, akár életveszélyes sérüléseket is okozhatnak.
2. Használatba vétel előtt kérjük olvassa el alaposan ezt a leírást. Ha nem olvassa el, az sérüléshez vagy az eszköz meghibásodásához vezethet. Kérjük őrizze meg a leírást.
3. Ha bármilyen problémába ütközik az eszköz használata során, kérjük vegye fel a kapcsolatot a forgalmazóval, vagy a gyártóval.
4. Ne tegye ki az eszközt közvetlen napfénynek vagy magas hőmérsékletnek.
5. Tisztítás előtt győződjön meg, hogy az eszköz ki van kapcsolva és nem csatlakozik áramforráshoz.
6. Ez az eszköz nem játék. Ne hagyja olyan helyen, ahol kisgyermekek hozzáférhetnek. Az apró alkatrészek fulladást okozhatnak.
7. Mielőtt használná, győződjön meg, hogy az eszköz sértetlen.
8. Ne próbálja meg önkezűleg javítani vagy módosítani az eszközt. Ez a garancia elvesztésével járhat és veszélyes. Ha nem megfelelően működik az eszköz, vegye fel a kapcsolatot a forgalmazóval vagy a gyártóval.
9. Az eszközt csak a helyi törvények és szabályozások szerint lehet újrahasznosítani. Soha ne dobja a háztartási hulladék közé.
10. Működés közben ne vegye le a tartályt és ne nyúljon bele.
11. Ha a pengék elakadnak, győződjön meg, hogy az eszközt kikapcsolta és leválasztotta az áramforrásról, mielőtt belenyúl. A pengék körül mindig legyen nagyon óvatos.
12. Turmixolás után azonnal fogyassza el az italt/ételt. A túl sokáig tárolt étel megromolhat.
13. A tartályt max. 2/3 részig töltse meg. Mindig legyen a tartályban egy kevés hely a biztonságos működés végett.
14. Egyszerre 1 percnél tovább ne használja az eszközt. Kapcsolja ki, és hagyja lehűlni mielőtt újra használná.
15. Ne őröljön szilárd élelmiszert, pl. kávébab vagy földimogyoró, mert ez az eszköz meghibásodásához, illetve sérüléshez vezethet.

**Garancia**

A forgalmazó 12 hónap korlátozott garanciát biztosít az eszközre a vásárlás napjától számítva. A garancia a gyártásból, illetve a rendeltetésszerű használatból eredő meghibásodásokra vonatkozik. A javítás, módosítás és a nem megfelelő használat a garancia elvesztésével járhat.

**Elektromos hulladék megsemmisítése**

A 2002/96/EC irányelv értelmében az elektromos eszközök háztartási hulladékkal keverése tilos. Az elektromos hulladékot mindig a háztartási hulladéktól külön kell kezelni a helyi törvények és szabályozások értelmében. Ez a szimbólum azt jelzi, hogy az eszközt újra kell hasznosítani vagy a törvényileg előírt helyen kell leadni. Ennek elmulasztása a környezet károsodásával járhat.

**Specifikációk**

Terméknév: Livia LTS-400 Turmixgép 400ml  
Tartály kapacitás: 400ml  
Akkumulátor kapacitás: 2500mAh x 2 (7.4V – 17A)  
Motor: 7.4V 126W  
Motor sebessége: 16 500 rpm/min (+-15%)